Ferðin hefst í Alicante þar sem gist verður í tvær nætur á Hotel Maya . Ekki spillir fyrir að við borgina er frábær 7 km löng strönd og eru hótelin okkar staðsett nálægt ströndinni . Ferð til Alicante borgar sameinar því sólar og borgarferð sem inniheldur strandlíf og slökun ásamt því að njóta alls þess er borgin hefur uppá að bjóða . Hotel Maya er gott 3ja stjörnu hótel staðsett stutt frá mörgum áhugaverðum stöðum svo sem Santa Barbara kastalanum , listasafni og Plaza Mar verslunarmiðstöðinni og um 750 metra frá . Hótelið er vel staðsett í seilingarfjarlægð frá mörgum áhugaverðum stöðum á Alicante . Stutt er í hina fallegu Postiguet strönd ( 750 m ) og Plaza Mar II verslunarmiðstöðina , listasöfn ofl . Nóg er um að vera í nágrenni hótelsins og ættu allir að geta fundið eitthvað við sitt hæfi . Snyrtileg og rúmgóð herbergi búin öllum helstu þægindum til þess að gera dvölina sem notalegasta . Þar er t.d. loftkæling , frítt , þráðlaust net og öryggishólf . Á hótelinu er snyrtilegur garður með sundlaug og barnasundlaug fyrir yngri gestina . Við sundlaugina er bar . Líkamsræktarstöðin er opin allan sólarhringinn , einnig er hægt að fara í skvass , körfubolta og margt fleira . Á hótelinu er góður veitingastaður , einnig er hægt að njóta útsýnis og slaka á og fá sér drykk . Förinni er síðan heitið til Almeria þar sem gist verður á Mediterraneo Bay í 10 nætur . Almeria er falleg borg staðsett í Andalúsíu á Spáni . Allir ættu að finna eitthvað við sitt hæfi á þessu fallega , rólega svæði . Á Almería er hagstætt verðlag , sólríkar sandstrendur og ekta spænsk menning . Hotel Mediterraneo Bay er líflegt 4ra stjörnu hótel við sjávarsíðuna og í hjarta bæjarins . Á hótelinu er 1.100 fermetra sundlaug með nuddpotti , hárgreiðslustofa , veitingastaðir kaffihús og barir . Veitingastaðurinn El Conde sér gestum fyrir morgun - , hádegis - og kvöldverð með glæsilegu , fjölbreyttu hlaðborði sínu . Barinn Bar Paris sér svo um drykki og annað snarl milli mála . Veitingastaðurinn La Taberna del Mar sér gestum fyrir léttum veitingum . Fleiri veitingastaðir eru á hótelinu þar sem t.d. er hægt að fá tapas rétti og ítalskan mat en gestir þurfa að greiða fyrir mat og drykk á þeim stöðum . Herbergin eru rúmgóð og smekklega innréttuð . Inni í hverju herbergi er sími , sjónvarp , öryggishólf , gott bað og loftkæling . Öllum herbergjum fylga svalir eða lítil verönd . Hér er hægt að lesa meira um hótelið Mediterraneo Bay Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , íslensk fararstjórn , Akstur til og frá flugvelli , Bókun í almenn sæti að kostnaðarlausu , hafið samband við sölufulltrúa , 2 nætur á 3 stjörnu gistingu með morgunverði , 10 nætur á 4 stjörnu gistingu með „ allt innifalið “ , og akstur frá Alicante til Almeria .